આ સમયે જિલ્લા પંચાયત સંકૂલમાં ભાજપના અનેક અગ્રણીઓ મોજૂદ હતા અને રૂપિયા 32 લાખની ફોર્ચ્યુનરથી માંડીને સવા કરોડની મર્સીડીઝ સુધીને સંખ્યાબંધ ગાડીઓ પણ પડી જ હતી છતાં સહૂને સત્તા ઝુંટવવાની તથા એ ડ્રામોમાં સહભાગી થવાની લાલસા એવી હતી કે તેમાં એ લોકો માનવતા જ ભૂલી ગયા અને પોતાના જ સક્રિય કાર્યકર ઢળી પડ્યા છતાં તેને સારવાર માટે લઈ જવા કોઈ નેતો પોતાની કાર લઈને આગળ આવ્યો ન્હોતો ! અલ્પેશ ઢોલરિયા, ચેતન રામાણી અને ગોંડલના એક કાર્યકરે ઓટોરિક્ષામાં રમેશભાઈને નાખીને સિવિલ પહોંચાડ્યા હતા પરંતુ ત્યાં સુધીમાં બહુ મોડુ થઈ ગયું હતું ! ડોકટરે તેમને મૃત જાહેર કર્યા હતા.